CELEX: 32013D0680
Language: hu
Date: 2013-11-15 00:00:00
Title: 2013/680/EU: A Tanács végrehajtási határozata ( 2013. november 15. ) a közös hozzáadottértékadó-rendszerről szóló 2006/112/EK irányelv 168., 169., 170. és 171. cikkétől eltérő különös intézkedés alkalmazása meghosszabbításának a Dán Királyság és a Svéd Királyság számára történő engedélyezéséről

27.11.2013   
            
            
               HU
            
            
               Az Európai Unió Hivatalos Lapja
            
            
               L 316/39
            
         A TANÁCS VÉGREHAJTÁSI HATÁROZATA
   (2013. november 15.)
   a közös hozzáadottértékadó-rendszerről szóló 2006/112/EK irányelv 168., 169., 170. és 171. cikkétől eltérő különös intézkedés alkalmazása meghosszabbításának a Dán Királyság és a Svéd Királyság számára történő engedélyezéséről
   (2013/680/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Bizottság Főtitkársága által 2013. április 3-án, illetve 4-én iktatott levelében Dánia, illetve Svédország kérelmezte a 2006/112/EK irányelv 168., 169., 170. és 171. cikkétől – amelyek előírják, hogy az adóalanyok abban a tagállamban gyakorolják a hozzáadottérték-adó (héa) levonásának jogát, illetve abban a tagállamban igényeljék a héa visszatérítését, amelyben azt megfizették – eltérő különös intézkedés meghosszabbítását.
            
         
               (2)
            
            
               A Bizottság 2013. június 12-én kelt levelében tájékoztatta a többi tagállamot Dánia és Svédország kérelméről. A Bizottság 2013. június 14-én kelt levelében értesítette Dániát és Svédországot, hogy birtokában van a kérelmek elbírálásához szükségesnek ítélt valamennyi információnak.
            
         
               (3)
            
            
               Az eltérésre irányuló e kérelmek a Dánia és Svédország közötti öresundi állandó összeköttetés díja után fizetett héa visszatérítésére vonatkoznak. Az ingatlanokkal kapcsolatos szolgáltatásnyújtás teljesítési helyére vonatkozó héaszabályok értelmében az öresundi állandó összeköttetés használati díjában felszámított héa egy része Dániának, másik része Svédországnak fizetendő.
            
         
               (4)
            
            
               Eltérve attól a követelménytől, hogy az adóalanyok abban a tagállamban gyakorolják héalevonási vagy -visszaigénylési jogukat, amelyben azt megfizették, Dánia és Svédország engedélyt kapott arra, hogy különös intézkedést vezessen be annak érdekében, hogy az adóalanyok egyetlen adóigazgatástól igényelhessék a héa visszatérítését. Az engedélyt a 2000/91/EK tanácsi határozat (2) adta, majd azt a 2003/65/EK tanácsi határozat (3) és a 2007/132/EK tanácsi határozat (4) hosszabbította meg.
            
         
               (5)
            
            
               Az ezen eltérést igazoló jogi és a ténybeli helyzet nem változott és továbbra is fennáll. Dánia és Svédország számára ezért engedélyezni kell azt, hogy a különös intézkedést egy meghatározott időtartamig tovább alkalmazza.
            
         
               (6)
            
            
               Az eltérésnek nincs kedvezőtlen hatása az Unió héabevételekből származó saját forrásaira,
            
         ELFOGADTA EZT A HATÁROZATOT:
   1. cikk
   Eltérve a 2006/112/EK irányelv 168., 169., 170. és 171. cikkétől, Dánia és Svédország engedélyt kap a két ország közötti öresundi állandó összeköttetés díja után fizetett héa visszatérítésére vonatkozó alábbi eljárás alkalmazására:
   
               a)
            
            
               a Dániában letelepedett adóalanyok az összeköttetés svéd részének használatakor megfizetett héa levonására vonatkozó jogukat a dániai időszakos bevallások benyújtásakor is gyakorolhatják;
            
         
               b)
            
            
               a Svédországban letelepedett adóalanyok az összeköttetés dán részének használatakor megfizetett héa levonására vonatkozó jogukat a svédországi időszakos bevallások benyújtásakor is gyakorolhatják;
            
         
               c)
            
            
               azoknak az adóalanyoknak, akik nem a fenti tagállamok egyikében telepedtek le, a svéd hatóságokhoz kell fordulniuk a díjakkal kapcsolatos héa-visszatérítés érdekében, ideértve az összeköttetés Dánia területén található részének használatáért fizetett héát is, a 2008/9/EK tanácsi irányelvben (5) vagy a 86/560/EGK tanácsi irányelvben (6) meghatározott eljárás alapján.
            
         2. cikk
   Ez a határozat 2014. január 1-jétől2020. december 31-ig alkalmazandó.
   3. cikk
   Ennek a határozatnak a Dán Királyság és a Svéd Királyság a címzettje.
   
      Kelt Brüsszelben, 2013. november 15-én.
      
         
            a Tanács részéről
         
         
            az elnök
         
         R. ŠADŽIUS
      
   
   
      (1)  HL L 347., 2006.12.11., 1. o.
   
      (2)  A Tanács 2000. január 24-i 2000/91/EK határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 17. cikkétől eltérő intézkedés alkalmazásának a Dán Királyság és a Svéd Királyság számára történő engedélyezéséről (HL L 28., 2000.2.3., 38. o.).
   
      (3)  A Tanács 2003. január 21-i 2003/65/EK határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 17. cikkétől eltérő intézkedés alkalmazásának a Dán Királyság és a Svéd Királyság számára történő engedélyezéséről szóló 2000/91/EK határozat hatályának meghosszabbításáról (HL L 25., 2003.1.30., 40. o.).
   
      (4)  A Tanács 2007. január 30-i 2007/132/EK határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 17. cikkétől eltérő intézkedés alkalmazásának a Dán Királyság és a Svéd Királyság számára történő engedélyezéséről szóló 2000/91/EK határozat hatályának meghosszabbításáról (HL L 57., 2007.2.24., 10. o.).
   
      (5)  A Tanács 2008. február 12-i 2008/9/EK irányelve a nem a visszatérítés helye szerinti tagállamban, hanem egy másik tagállamban letelepedett adóalanyok részére a 2006/112/EK irányelvben előírt hozzáadottérték-adóvisszatérítés részletes szabályainak megállapításáról (HL L 44., 2008.2.20., 23. o.).
   
      (6)  A Tanács 1986. november 17-i 86/560/EGK tizenharmadik irányelve a tagállamok forgalmi adóra vonatkozó jogszabályainak összehangolásáról – a hozzáadottérték-adónak az ország területén nem honos adóalanyok részére történő visszatérítésének szabályai (HL L 326., 1986.11.21., 40. o.).